*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2017. gada \_\_\_. \_\_\_\_\_\_\_\_\_ |

.§

**Par Latvijas Republikas un Īslandes, Lihtenšteinas Firstistes, Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.–2021. gada periodā parakstīšanu**

## 1. Pieņemt iesniegto Ministru kabineta noteikumu projektu.

2. Ministru prezidentam pilnvarot finanšu ministri Latvijas Republikas vārdā parakstīt Latvijas Republikas un Īslandes, Lihtenšteinas Firstistes, Norvēģijas Karalistes saprašanās memorandu par Eiropas Ekonomikas zonas (turpmāk – EEZ) finanšu instrumenta ieviešanu 2014. – 2021. gadā.

3. Atbilstoši EEZ saprašanās memoranda B pielikumā noteiktajam 2014. – 2021. gadā tiks ieviestas 3 nozaru programmas, par kuru īstenošanu atbildīgs attiecīgās programmas apsaimniekotājs (turpmāk – programmas apsaimniekotājs**)**:

3.1. Izglītības un zinātnes ministrija par programmu [Pētniecība un izglītība (*Research and Education*)];

3.2. Vides aizsardzības un reģionālās attīstības ministrija sadarbībā ar Kultūras ministriju par programmu [Reģionu attīstība, nabadzības mazināšana un sadarbība kultūras jomā (*Local Development, Poverty Reduction and Cultural Cooperation*)];

3.3. Iekšlietu ministrija par programmu [Starptautiskā policijas sadarbība un noziedzības apkarošana (*International Police Cooperation and Combating Crime*)].

4. Šī protokollēmuma 3. punktā minēto programmu ieviešanas uzsākšanai, ievērojot donorvalstu noteikumu par EEZ finanšu instrumenta ieviešanu 2014. – 2021. gadā (turpmāk – donorvalstu noteikumi) 6.2. panta 1. un 2. punktā un 8.10. panta 2. punktā noteikto, programmas apsaimniekotāji:

4.1. piecu mēnešu laikā no saprašanās memorandu parakstīšanas izstrādā un kopā ar informatīvo ziņojumu iesniedz izskatīšanai Ministru kabinetā programmu koncepciju projektus par EEZ saprašanās memoranda B pielikumā noteiktajām programmu jomām, nodrošinot izstrādes procesā sabiedrības līdzdalību un paredzot nacionālo līdzfinansējumu 15% apmērā no programmas kopējām attiecināmām izmaksām programmu īstenošanai saprašanās memoranda B pielikumā noteiktajā apmērā, kā arī vienlaikus iesniedz Finanšu ministrijā programmu koncepciju projektu tulkojumus angļu valodā;

4.2. ja pēc programmas koncepcijas projekta atbalstīšanas Ministru kabinetā tajā tiek veikti precizējumi, tad 5 darba dienu laikā iesniedz Finanšu ministrijā precizēto programmas koncepcijas projektu angļu valodā iesniegšanai apstiprināšanai EEZ finanšu instrumenta komitejā;

4.3. līdz 2018. gada 15. janvārim iesniedz Finanšu ministrijā Ministru kabineta noteikumu par programmu īstenošanu izstrādes laika grafiku un plānoto programmu izdevumu finanšu plūsmu, aizpildot vadošās iestādes vienoto veidlapu;

4.4. atbilstoši donorvalstu noteikumu 5.6. panta (r) punktam un 8. pielikumā noteiktajai veidlapai pirms programmas finanšu instrumentu līdzekļu pieprasījumu prognozes attiecīgajā saimnieciskajā gadā un nākamajos saimnieciskajos gados iesniegšanas Valsts kasē iesniedz minēto pieprasījumu elektroniski saskaņošanai Finanšu ministrijā līdz kārtējā gada 1. februārim, 1. aprīlim, 1. septembrim un 1. novembrim;

4.5. pēc EEZ saprašanās memoranda parakstīšanas iesniedz normatīvajos aktos noteiktā kārtībā Finanšu ministrijā pieprasījumu līdzekļu pārdalei no 74. resora “Gadskārtējā valsts budžeta izpildes procesā pārdalāmais finansējums” 80.00.00. programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00. programma) programmas administratīvo izdevumu segšanai, tai skaitā programmas koncepciju sagatavošanai, nepieciešamā apmērā, kas nepārsniedz donorvalstu noteikumu 8.10. panta 2. punktā noteikto.

5. Finanšu ministrijai pēc tam, kad EEZ finanšu instrumenta komiteja ir apstiprinājusi šī protokollēmuma 4.2.apakšpunktā minētās programmu koncepcijas, saskaņot ar programmu apsaimniekotājiem programmu līgumu projektus, kurus Finanšu ministrija slēgs ar EEZ finanšu instrumenta komiteju.

6. Finanšu ministrijai apkopot šī protokollēmuma 4.3. apakšpunktā minēto informāciju, izstrādāt programmu ieviešanas plānu (Ministru kabineta noteikumu izstrādes laika grafiks un plānotās programmu izdevumu finanšu plūsmas) un iesniegt apstiprināšanai Ministru kabinetā kopā ar informatīvo ziņojumu un Ministru kabineta sēdes protokollēmuma projektu par Eiropas Savienības struktūrfondu un Kohēzijas fonda, EEZ finanšu instrumenta, NOR finanšu instrumenta un Latvijas un Šveices sadarbības programmas investīciju progresu līdz 2017. gada 31. decembrim, kas iesniedzams Ministru kabinetā līdz 2018. gada 1. martam.

7. Divpusējās sadarbības fonda iniciatīvu ieviešanas nodrošināšanai pēc EEZ saprašanās memoranda parakstīšanas:

7.1. programmu apsaimniekotājiem pēc iespējas ātrākā laikā:

7.1.1. bet ne vēlāk kā mēneša laikā pēc saprašanās memorandu parakstīšanas, izveidot programmas Sadarbības komiteju;

7.1.2. pēc divpusējo attiecību iniciatīvu saskaņošanas Sadarbības komitejā divpusējo attiecību iniciatīvu finansēšanai normatīvajos aktos noteiktā kārtībā iesniegt Finanšu ministrijā pieprasījumu līdzekļu pārdalei no 80.00.00. programmas, kas nepārsniedz EEZ saprašanās memoranda B pielikumā noteikto un, ja attiecināms, Divpusējās sadarbības fonda komitejas apstiprināto apmēru;

7.2. noteikt Ārlietu ministriju par atbildīgo nozares ministriju Latvijas stratēģisko prioritāšu definēšanā Divpusējās sadarbības fonda nacionālā līmeņa iniciatīvām, tās iesniedzot saskaņošanai Divpusējās sadarbības fonda komitejai;

7.3. noteikt Ārlietu ministriju par līdzfinansējuma saņēmēju projekta īstenošanai sadarbībā ar biedrību “Baltijas Mediju izcilības centrs”;

7.4. Ārlietu ministrijai normatīvajos aktos noteiktā kārtībā iesniegt Finanšu ministrijā pieprasījumu līdzekļu pārdalei no 80.00.00. programmas, kas nepārsniedz EEZ saprašanās memoranda B pielikumā noteikto, kā arī nodrošināt biedrības “Baltijas Mediju izcilības centrs” projekta aktivitāšu ieviešanas uzraudzību.

8. Noteikt, ka EEZ finanšu instrumenta ietvaros 2014. – 2021. gada perioda projektā “Tehniskās palīdzības fonds”valsts budžeta līdzfinansējums ir ne vairāk kā 132 882 EUR jeb 15% no kopējām projekta izmaksām, lai saskaņā ar donorvalstu noteikumiem nodrošinātu revīzijas iestādes, sertifikācijas iestādes un vadošās iestādes funkcijas.

9. Noteikt, ka EEZ finanšu instrumenta ietvaros 2009. – 2014. gada perioda projektā LV01 “Tehniskās palīdzība fonds” neattiecināmo izmaksu segšanai 2018. gadam no 80.00.00. programmas tiek piešķirti līdzekļi ne vairāk kā 35 021 EUR, lai sekmīgi nodrošinātu EEZ un NOR finanšu instrumentu 2009. – 2014. gada perioda slēgšanas funkcijas.

10. Pieņemt zināšanai, ka EEZ finanšu instrumenta finansējuma ietvaros Nevalstisko organizāciju fondam tiek novirzīti  8 500 000 EUR un Finanšu instrumenta birojs pēc saprašanās memorandu parakstīšanas izsludinās atklātu Nevalstisko organizāciju fonda apsaimniekotāja atlasi.

11. Finanšu ministrijai sagatavot un noteiktā kārtībā līdz 2020. gada 15. decembrim iesniegt izskatīšanai Ministru kabinetā informatīvo ziņojumu par rezerves finansējuma izlietojumu, lai pēc tā izskatīšanas Ministru kabinetā līdz 2020. gada 31. decembrim nosūtītu Finanšu instrumenta birojam attiecīgu piedāvājumu.

Ministru prezidents M. Kučinskis

Valsts kancelejas direktors J. Citskovskis

Iesniedzējs:

Finanšu ministre D. Reizniece – Ozola